b"\n_START_ARTICLE_\nCa la Lola\n_START_SECTION_\nDescripci\xc3\xb3\n_START_PARAGRAPH_\nCasa de planta baixa i pis, amb teulada a doble vessant i el carener perpendicular a la fa\xc3\xa7ana. Un dels cossos laterals va ser sobreal\xc3\xa7at i presenta la teulada (bona part d'una de les vessants) m\xc3\xa9s alta que la del cos principal de la casa._NEWLINE_A la fa\xc3\xa7ana destaca la portada, d'arc de mig punt adovellat i brancals de carreus. A banda i banda hi ha dos finestrals de mida gran protegits per una reixa. Al pis hi ha tres finestres d'estil g\xc3\xb2tic, amb arc conopial i brancals de carreus de pedra.\n_START_SECTION_\nHist\xc3\xb2ria\n_START_PARAGRAPH_\nEls primers propietaris dels quals es t\xc3\xa9 refer\xc3\xa8ncia \xc3\xa9s la fam\xc3\xadlia Madalmay, que figura inscrita en els cens de 1515 de la Parr\xc3\xb2quia de Sant Mart\xc3\xad de Tei\xc3\xa0. Els primers documents coneguts daten del 1617 i estan a nom de Gabriel Madalmay. Per manca de descend\xc3\xa8ncia al 1860, en Miquel Madalmay va vendre la masia a Tom\xc3\xa0s Castany\xc3\xa8 Tolr\xc3\xa0, besavi dels propietaris actuals."